Tiurkmenbaši
Tiurkmenbaši (turkm. Türkmenbaşy) – miestas vakarų Turkmėnistane, Balkano velajate, Kaspijos jūros pakrantėje, prie Krasnovodsko įlankos. Svarbus jūrinis uostas. Gamtinių dujų, naftos eksportas. Naftos perdirbimo pramonės centras, tekstilės, maisto pramonė, laivų remontas. Galutinė Transkaspijos geležinkelio stotis. Keltai į Baku, Astrachanę. Yra tarptautinis oro uostas. Plėtojamas turizmas. Veikia kraštotyros muziejus.